ПРОТОКОЛ № 21
от заседание на Комисия по правни въпроси 
на Висшия съдебен съвет, проведено на 16 юни 2014 г.

Днес, 16 юни 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА								НЕЗАБРАВКА СТОЕВА 
														
На заседанието присъства експертния сътрудник на комисията: Саша Харитонова –  директор дирекция “Правна”.

По внесената допълнителна точка и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следната допълнителна точка:
- Предложение от Управителния съвет на НИП за изменение и допълнение на Правилника за организацията на Националния институт на правосъдието и на неговата администрация.

Д Н Е В Е Н   Р Е Д:

1. ОТНОСНО: Мотивирано становище относно писмо на председателя на Комисията по опрощаване на несъбираеми държавни вземания при администрацията на Президента на РБ за изразяване на мнение по реда на чл. 98, т. 12 от Конституцията на РБългария, във връзка с молба на Елена Панайотова Петрова от гр. Свиленград за опрощаване на дължими държавни вземания.

КОМИСИЯТА ПО ПРАВНИ ВЪПРОСИ
Р Е Ш И:

1.1. Приема становището във връзка с писмото от председателя на Комисията по опрощаване на несъбираеми държавни вземания при администрацията на Президента на РБ за изразяване на мнение по реда на чл. 98, т. 12 от Конституцията на РБългария, във връзка с молбата на Елена Панайотова Петрова от гр. Свиленград за опрощаване на дължими държавни вземания.
1.2. Предлага на Висшия съдебен съвет да изрази отрицателно становище, тъй като не са налице основания за опрощаване на несъбираеми държавни вземания на Елена Панайотова Петрова от гр. Свиленград.
1.3. Решението на ВСС да бъде изпратено на Администрацията на Президента на Република България по компетентност.
1.4. Точката да бъде включена в дневен ред за заседанието на ВСС на 26.06.2014 г.

2.  ОТНОСНО: Становища от постоянните комисии на ВСС относно извършения от Сметната палата одит на изпълнението „Институционално изграждане и ефективност на инспекционната функция на Инспектората към ВСС”.
КОМИСИЯТА ПО ПРАВНИ ВЪПРОСИ
Р Е Ш И:

2.1. Приема за сведение становищата от постоянните комисии на ВСС относно извършения от Сметната палата одит на изпълнението „Институционално изграждане и ефективност на инспекционната функция на Инспектората към ВСС”.

3. ОТНОСНО: Решение на Комисия „Съдебна администрация” от 11.06.2014 г. относно писмо на председателя на ОС-Плевен във връзка с изчисляване на процента прослужено време на преназначените съдебни служители от Военен съд гр. Плевен.

КОМИСИЯТА ПО ПРАВНИ ВЪПРОСИ
Р Е Ш И:

3.1. Възлага на Саша Харитонова – и.д. главен секретар и директор на дирекция „Правна” да изготви становище във връзка с изчисляване на процента прослужено време на преназначени съдебни служители.

4. ОТНОСНО: Решение на Комисия „Съдебна администрация” от 11.06.2014 г. относно писмо на председателя на РС-Благоевград във връзка със запазване на определен ранг на съдебен служител, на основание чл. 146, ал. 3 от ПАС. 

КОМИСИЯТА ПО ПРАВНИ ВЪПРОСИ
Р Е Ш И:

4.1. Въпросът е уреден с разпоредбата на чл. 146, ал. 3 от ПАС.
4.2. Решението да се изпрати на председателя на РС-Благоевград.

5. ОТНОСНО: Решение на Комисията по анализ и отчитане степента на натовареност на ОСВ от 10.06.2014 г.  относно становище, получено чрез електронната форма за контакт с ВСС, по темата „Анализ на натовареността на председателите на съдилища и техните заместници” от Веселина Чолакова, съдия в Административен съд гр. Варна, за сведение. 

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема за сведение решението на Комисията по анализ и отчитане степента на натовареност на ОСВ от 10.06.2014 г.  относно становище, получено чрез електронната форма за контакт с ВСС, по темата „Анализ на натовареността на председателите на съдилища и техните заместници” от Веселина Чолакова, съдия в Административен съд гр. Варна.

6. ОТНОСНО: Решение на Комисия „Професионална квалификация, информационни технологии и статистика” от 03.06.2014 г. за становище от КПВ по проекта на текст относно избора на 8-ми състав на ВСС по системата „1 магистрат – 1 вот”, предложен от дирекция „ИС” и приет от КПКИТС на заседание на 27.05.2014 г. за включване в ЗИД на ЗСВ.

КОМИСИЯТА ПО ПРАВНИ ВЪПРОСИ
Р Е Ш И:

6.1. За следващото заседание на комисията да се изиска от КПКИТС проекта и становището на работната група, която е създадена за изготвяне на Правила за пряк избор на членове на ВСС от квотата на съдебната власт чрез гласуване по електронен път.

7. ОТНОСНО: Решение на Комисия „Професионална етика и превенция на корупцията” от 02.06.2014 г. относно предоставяне на информация за първите шест месеца на 2014 г. във връзка с изпълнението на мерките, заложени в План-графика по изпълнение на мерките, предвидени в Стратегията за превенция и противодействие на корупцията в съдебната система за 2014 г., в срок до 27.06.2014 г.

КОМИСИЯТА ПО ПРАВНИ ВЪПРОСИ
Р Е Ш И:

7.1. Приема за сведение решението на Комисия „Професионална етика и превенция на корупцията” от 02.06.2014 г. относно предоставяне на информация за първите шест месеца на 2014 г. във връзка с изпълнението на мерките, заложени в План-графика по изпълнение на мерките, предвидени в Стратегията за превенция и противодействие на корупцията в съдебната система за 2014 г.

8. ОТНОСНО: Писмо от председателя на Окръжен съд гр. Видин във връзка с прекъсване на работа в сградата на Съдебната палата гр. Видин на 29.05.2014 г.
КОМИСИЯТА ПО ПРАВНИ ВЪПРОСИ
Р Е Ш И:

8.1. Приема за сведение писмото от председателя на Окръжен съд гр. Видин във връзка с прекъсване на работа в сградата на Съдебната палата гр. Видин на 29.05.2014 г.

9. ОТНОСНО: Писмо от адв. Димо Колев – САК относно критерии за избор на банки за обслужване на съдилищата и предложение за изработване на правила и методика.

КОМИСИЯТА ПО ПРАВНИ ВЪПРОСИ
Р Е Ш И:
9.1. ОТЛАГА разглеждането на т. 9 до излизане на становището на Комисия „Бюджет и финанси”.
ДОПЪЛНИТЕЛНИ ТОЧКИ:

10. ОТНОСНО: Предложение от Управителния съвет на НИП за изменение и допълнение на Правилника за организацията на Националния институт на правосъдието и на неговата администрация.

КОМИСИЯТА ПО ПРАВНИ ВЪПРОСИ
Р Е Ш И:

10.1. Предлага на Висшия съдебен съвет да ПРИЕМЕ Правилника за изменение и допълнение на Правилника за организацията на Националния институт на правосъдието и на неговата администрация, на основание чл. 263 от ЗСВ.
10.2. За заседанието на ВСС на 19.06.2014 г. да се покани директора на Националния институт на правосъдието.
10.3. Точката да се включи като допълнителна в дневния ред за заседанието на ВСС на 19.06.2014 г.

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА

И.д. Главен секретар”:
    		          С. Харитонова

Сътрудник на КПВ:
                               М. Георгиева